**Aprūpe ilgstošas sociālās aprūpes un sociālās rehabilitācijas institūcijā**

|  |  |
| --- | --- |
| **Pakalpojuma funkcija/uzdevums** | Nodrošināt personai, kura vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem mājokli, pilnu aprūpi un sociālo rehabilitāciju |
| **Pakalpojuma īss apraksts** | Sociālais dienests pērk ilgstošas sociālās aprūpes un sociālas rehabilitācijas institūcijas pakalpojumus no citām pašvaldībām. Institūcijās nodrošina:   1. Personai sociālo aprūpi, sociālo rehabilitāciju un mājokli. 2. Apgādā personu ar veļu, apģērbu un apaviem. 3. Personas vecumam un veselības stāvoklim atbilstošu ēdināšanu. 4. Personai pirmo palīdzību, reģistrāciju pie primārās veselības aprūpes ārsta (ģimenes ārsta) un citu speciālistu nozīmētā ārstēšanas plāna izpildi. 5. Iespēju personai saturīgi pavadīt laiku. 6. Atbilstoši klientu vajadzībām nodrošina tehniskos palīglīdzekļus normatīvajos aktos noteiktajā kārtībā. |
| **Pakalpojuma saņēmējs** | Persona, kura deklarējusi savu dzīvesvietu Rojas novada pašvaldības administratīvajā teritorijā |
| **Pakalpojuma saņēmēja apraksts (ja pakalpojuma saņēmējam ir speciāli definēti kritēriji)** | Personas, kuras vecuma vai veselības stāvokļa dēļ nespēj sevi aprūpēt un personai nepieciešamais sociālās aprūpes un/vai sociālās rehabilitācijas apjoms pārsniedz aprūpei mājās, dienas aprūpes centrā vai grupu mājā (dzīvoklī) noteikto sociālās aprūpes un sociālās rehabilitācijas pakalpojuma apjomu. |
| **Atgādinājums saņēmējam** | Sociālo pakalpojumu persona pieprasa tās pašvaldības sociālajā dienestā, kuras teritorijā deklarēta personas dzīvesvieta, vai normatīvajos aktos noteiktajos gadījumos vēršas tieši pie pakalpojuma sniedzēja. |
| **Brīdinājums saņēmējam** | Pēc ilgstošas sociālās aprūpes un sociālas rehabilitācijas institūcijas pakalpojuma apmaksas, personas rīcībā paliek 15% no tai izmaksājamās pensijas vai atlīdzības. |
| **Normatīvie akti, kas reglamentē pakalpojuma sniegšanu** | „Sociālo pakalpojumu un palīdzības likums”  Izdevējs: Saeima  Veids: likums  Statuss: spēkā esošs  Pieņemts: 31.10.2002.  Stājies spēkā: 01.01.2003.  Hipersaite:  <https://likumi.lv/doc.php?id=68488>  „Civillikums”  Izdevējs: Ministru kabinets  Veids: likums  Statuss: spēkā esošs  Pieņemts: 28.01.1937.  Stājies spēkā: 01.09.1992.  Hipersaite:  <https://likumi.lv/doc.php?id=225418>  „Noteikumi par sociālo pakalpojumu un sociālās palīdzības saņemšanu”  Izdevējs: Ministru kabinets  Veids: noteikumi  Numurs: 138  Statuss: spēkā esošs  Pieņemts: 02.04.2019.  Stājies spēkā: 05.04.2019.  Hipersaite: <https://m.likumi.lv/doc.php?id=305995>  „Par sociālo pakalpojumu saņemšanas un samaksas kārtību Rojas novadā”  Izdevējs: Rojas novada dome  Veids: Saistošie noteikumi Nr. 2/2017 (Konsolidētā versija ar grozījumiem, kas apstiprināti Rojas novada domes sēdē 2018. gada 20. septembrī lēmums Nr.12 (prot.Nr.2),precizēti Rojas novada domes sēdē 2018.gada 17. aprīlī lēmums Nr.58 (prot. Nr.4).  Statuss: spēkā esošs  Apstiprināts: 17.01.2017.  Hipersaite: <http://roja.lv/pictures/2_2017_PRECIZETI_Par_socialo_pakalpojumu_sanemsanas_un_samaksas_kartibu_Rojas_novada.docx> |
| **Pakalpojuma saņemšanai nepieciešamie dokumenti** | Lai pieņemtu lēmumu par nepieciešamību ievietot ilgstošās sociālās aprūpes un sociālās rehabilitācijas institūcijā un noteiktu samaksas kartību par pakalpojumu, persona sociālajā dienesta iesniedz:   1. Iesniegumu. 2. Ģimenes ārsta izsniegtu izziņu par personas veselības stāvokli, kurā norādīts funkcionālo traucējumu veids un akūtas infekcijas pazīmes, kas var ietekmēt sociālo pakalpojumu sniegšanas kārtību. 3. Dokumentu par ienākumiem, ja personai jāveic maksājums par sociālo pakalpojumu. 4. Citus dokumentus, ja tie nepieciešami lēmuma pieņemšanai par atbilstošā sociālā pakalpojuma piešķiršanu.   Pēc minēto dokumentu saņemšanas sociālais darbinieks viena mēneša laikā, veic atbilstošas darbības:   1. Izvērtē personas sociālo situāciju, ja nepieciešams, apmeklē personu dzīvesvietā vai atrašanās vietā. 2. Veic personas fizisko un garīgo spēju izvērtējumu un aprūpes līmeņa noteikšanu personām ar ierobežotām pašaprūpes spējām. 3. Novērtē personas un tās ģimenes locekļu, kā arī apgādnieku (ja pienākums maksāt par pakalpojumu ir arī apgādniekam) maksātspēju, aizpildot iztikas līdzekļu deklarāciju. |
| **Pakalpojuma piešķiršanas termiņš** | Lēmums par pakalpojuma piešķiršanu/atteikšanu tiek pieņemts viena mēneša laikā. |
| **Pakalpojuma termiņa apraksts** | Nav |
| **Administratīvais process** | Ir |
| **Administratīvā procesa apraksts** | Rojas novada Sociālā dienesta lēmumu par nepieciešamību ievietot ilgstošās sociālās aprūpes un sociālās rehabilitācijas institūcijā vai atteikumu pakalpojuma pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.  Adrese: Rojas novada pašvaldība, Zvejnieku ielā 3, Rojā, Rojas novadā, LV-3264 tālr.: 632320502.  Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.  Adrese: Liepājas tiesu nams  Lielā iela 4, Liepāja, LV-3401  Tālr.: 63407901  Fakss: 63407915  e-pasts: [liepaja.administrativa@tiesas.lv](mailto:liepaja.administrativa@tiesas.lv) |
| **Pakalpojuma kanāli** | Klātiene |
| **Ar pakalpojuma saņemšanu saistītie maksājumi** | 1. Par saņemto ilgstošās sociālās aprūpes un sociālās rehabilitācijas pakalpojumu maksā klients vai viņa apgādnieks. 2. Ja klients vai viņa apgādnieks nespēj samaksāt par ilgstošās sociālās aprūpes vai sociālās rehabilitācijas pakalpojumu, pakalpojumu izmaksa tiek segtas no pašvaldības budžeta Ministru kabineta noteiktajā kārtībā. |
| **Nepieciešamās veidlapas** | Iesniegums |
| **Pakalpojuma atslēgvārdi** | Ilgstošās sociālās aprūpes un sociālās rehabilitācijas pakalpojums institūcijā |
| **Pakalpojuma sniedzēja darba laiki** | Darba dienās: P.8.00-18.00; T.8.00-17.00 – pusdienas pārtraukums no 13.00-14.00; Piektd.8.00-15.00 - bez pusdienas pārtraukuma |
| **Pakalpojuma sniedzēja adrese** | Rojas novada pašvaldība – Sociālais dienests, Celtnieku iela 6, Roja, LV 3264; [www.roja.lv](http://www.roja.lv/) |
| **Tālrunis, e-pasts** | 63269551; e-pasts: [socialaisdienests@roja.lv](mailto:socialaisdienests@roja.lv) |

**Pakalpojuma soļi:**

1. Lai saņemtu pakalpojumu ilgstošās sociālās aprūpes un sociālās rehabilitācijas institūcijā persona vai viņa likumiskais pārstāvis, vēršas Rojas novada Sociālajā dienestā Celtnieku iela 6, Roja, LV 3264.
2. Sociālais darbinieks reģistrē iesniegumu.
3. Sociālais darbinieks veic personas fizisko un garīgo spēju izvērtējumu un aprūpes līmeņa noteikšanu personām ar ierobežotām pašaprūpes spējām.
4. Sociālais darbinieks sagatavo lēmuma projektu par pakalpojuma ilgstošās sociālās aprūpes un sociālās rehabilitācijas institūcijā nepieciešamību vai atteikumu un nosūta to Rojas novada Sociālā dienesta vecākajam sociālajam darbiniekam izskatīšanai.
5. Rojas novada Sociālā dienesta vecākais sociālais darbinieks izskata dokumentus un lēmuma projektu nodot apstiprināšanai Rojas novada sociālā dienesta vadītājam.
6. Sociālais darbinieks saņem lēmumu un informē par to pakalpojuma pieprasītāju.